Πόπλιος Κορνήλιος Αρβίνα

Ο Πόπλιος Κορνήλιος Αρβίνα, λατιν.: Publius Cornelius Arvina   ήταν Ρωμαίος πολιτικός και στρατηγός, που έζησε στα τέλη του 4ου αι. και στις αρχές του 3ου αι. π.Χ., ο οποίος υπηρέτησε ως ύπατος της Ρωμαϊκής Δημοκρατίας δύο φορές και ως τιμητής μία φορά.

 Καταγωγή 
Ο Αρβίνα ήταν μέλος του επιφανούς πατρικίου γένους των Κορνηλίων, μίας οικογένειας που δημιούργησε πολλές σημαντικές προσωπικότητες σε όλη τη Ρωμαϊκή Δημοκρατία και στη Ρωμαϊκή Αυτοκρατορία. Συγκεκριμένα, ο Αρβίνα ήταν μέλος του κλάδου των Κορνηλίων Κόσσων, που καταγόταν από τον Ρωμαίο ήρωα του 5ου αι. Aύλο Κορνήλιο Κόσσο, ο οποίος επέτυχε μεγάλη φήμη σκοτώνοντας προσωπικά τον Λαρς Τολούμνιο, τον βασιλιά των Βεΐων, και έγινε ένας από τους τρεις Ρωμαίους στην καταγεγραμμένη ιστορία, που κέρδισε τη σπάνια τιμή τού να λάβει ό,τι φορούσε ο ανίπαλός του (spolia opima). Ο Aρβίνα ήταν γιος του Aύλου Κορνήλιου Κόσσου Αρβίνα, ο οποίος ο ίδιος είχε μία λαμπρή σταδιοδορμία στα μέσα του 4ου αι., κατακτώντας δύο φορές την υπατεία και μία φορά έγινε δικτάτορας.

 Πρώτη υπατεία 
Το 306 π.Χ. ο Αρβίνα εξελέγη ως ύπατος για πρώτη φορά, υπηρετώντας μαζί μετον Κόιντο Μάρκιο Τρέμουλο. Αυτό το έτος, ο Β΄ Σαμνιτικός Πόλεμος, ο οποίος μαινόταν εδώ και είκοσι χρόνια σε αυτό το σημείο, συνεχίστηκε, με τους Σαμνίτες να έχουν μόλις ανακαταλάβει τις κατεχόμενες από τους Ρωμαίους πόλεις Καλάτια και Σόρα με επίθεση. Επιπλέον, οι Ερνίκοι, που ήταν σύμμαχοι των Σαμνιτών, είχαν πιαστεί να τους προμηθεύουν με στρατεύματα τον προηγούμενο χρόνο, και έτσι κήρυξαν τον πόλεμο στη Ρώμη. Προκειμένου να καταπολεμήσει αυτούς τους δύο εχθρούς, η Σύγκλητος ανέθεσε στον Αρβίνα να πολεμήσει τους Σαμνίτες και τον Μάρκιο να αντιμετωπίσει τους Ερνίκους. Η εκστρατεία του Αρβίνα κατά των Σαμνιτών δεν ξεκίνησε καλά, καθώς παρά τη δύναμή του υπερτερεί των Σαμνιτών αντιπάλων του, οι Σαμνίτες έκλεισαν δρόμους και πήραν ορεινά περάσματα, κλείνοντας τις γραμμές ανεφοδιασμού των Ρωμαίων σε μία προσπάθεια να τους λιμοκτονήσουν. Έτσι, ακόμη και όταν ο Αρβίνα αμφισβητούσε τη μάχη, η οποία ήταν συχνή, οι Σαμνίτες αρνούνταν κάθε φορά, γνωρίζοντας ότι μία μάχη θα οδηγούσε πιθανότατα στην ήττα τους, και ότι θα ήταν πολύ λιγότερο επικίνδυνο να περιμένουν απλώς, μέχρι οι Ρωμαίοι να πεινάσουν αρκετά, για να έρθουν στο τραπέζι των διαπραγματεύσεων. Όταν άκουσε τη δύσκολη θέση τού συναδέλφου του, ο Mάρκιος, ο οποίος είχε ήδη τελειώσει την υποταγή των Ερνίκων, ήρθε να ανακουφίσει τον Aρβίνα. Όταν άκουσαν την προσέγγιση του δεύτερου υπατικού στρατού, οι Σαμνίτες ήξεραν ότι δεν μπορούσαν να αντέξουν δύο ρωμαϊκούς στρατούς να επιτεθούν ταυτόχρονα, έτσι προσπάθησαν να επιτεθούν στη δύναμη του Μάρκιου, πριν προλάβει να βοηθήσει τον Αρβίνα. Μόλις παρατήρησε την προέλαση των Σαμνιτών, ο Μάρκιος διέταξε τους άνδρες του να μπουν σε σχηματισμό μάχης, και η μάχη άρχισε. Βλέποντας το σύννεφο σκόνης που προκλήθηκε από την κίνηση των Σαμνιτών, ο Αρβίνα διέταξε τους άνδρες του να προχωρήσουν στο πλευρό των Σαμνιτών, κάτι που οι άνδρες, μη θέλοντας να πέσει η δόξα της νίκης στον άλλο στρατό και στις δύο εκστρατείες, έκαναν με μεγάλο σθένος, επιβάλλοντας στις εχθρικές γραμμές. Έτσι, η μάχη έγινε αποτυχία, καθώς οι Σαμνίτες εγκατέλειψαν το πεδίο ομαδικά, με έως και τριάντα χιλιάδες Σαμνίτες να σκοτώνονται. Μετά τη μάχη, ο Αρβίνα παρέμεινε στο Σάμνιον, ενώ ο Mάρκιος επέστρεψε στη Ρώμη για να εορτάσει τον θρίαμβό του επί της νίκης του εναντίον των Ερνίκων. 

 Τιμητής και 2η φορά ύπατος 
Το 294 π.Χ. ο Αρβίνα υπηρέτησε ως τιμητής στο πλευρό του Γάιου Μάρκιου Ρουτίλου Κενσορίνου. Στη θητεία τους, ο Αρβίνα και ο Ρουτίλος έκαναν την απογραφή, καταμετρώντας 262.321 Ρωμαίους πολίτες. 

Το 288 π.Χ. ο Αρβίνα εξελέγη ύπατος για δεύτερη φορά, με συνάδελφο για άλλη μία φορά τον Κόιντο Μάρκιο Τρέμουλο. Καθώς ο Τ. Λίβιος, η κύρια πηγή για την πρώιμη ρωμαϊκή ιστορία, δεν σώζεται γι' αυτή την περίοδο, τίποτε δεν είναι γνωστό για τις ενέργειες, που έγιναν κατά τη διάρκεια της υπατείας του, ωστόσο, είναι πιθανό ότι κατά τη διάρκεια αυτού του έτους υπήρξε μεγάλη λαϊκή αναταραχή, καθώς η τελική πληβεία απόσχιση συνέβη τον επόμενο χρόνο. 

 Αναφορές 

 Βιβλιογραφία 
 Broughton, T. Robert S., The Magistrates of the Roman Republic, American Philological Association (1952)
 Livy (Titus Livius), Ab Urbe Condita Libri

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 4ου αιώνα π.Χ.